ג'ף הורנסק

ג'פרי ג'ון "ג'ף" הורנסק (באנגלית: Jeffrey John "Jeff" Hornacek; נולד ב-3 במאי 1963) הוא כדורסלן עבר ומאמן כדורסל אמריקאי.

כשחקן בליגת ה-NBA
הורנסק העמיד עצמו לבחירה בדראפט ה-NBA לשנת 1986 ונבחר בבחירה ה-46 על ידי פיניקס סאנס. בעונת הרוקי שלו עלה הורנסק מהספסל כמחליפו של וולטר דייוויס, ובעונתו השנייה כבר עלה בחמישייה ב-49 משחקים מ-80 המשחקים בהם שותף. 

עם מינויו של קוטון פיטסימונס כמאמן הקבוצה, בעונת , שהחתים גם את טום צ'יימברס בקבוצה, הפכה פיניקס מקבוצה הנאבקת בתחתית הליגה לקבוצת צמרת. הורנסק קיבל מפיטסימונס קרדיט רב כשחקן חמישייה קבוע, וגמל לו ב-13.5 נקודות למשחק. פיניקס שיפרה את מאזן הניצחונות שלה ל-55 ניצחונות בעונה, מול 28 בלבד בעונה שקדמה לה והעפילה למשחקי הפלייאוף לראשונה זה ארבע שנים. 

לאחר עונת , בה היה לקלעי המוביל של קבוצתו עם 20.1 למשחק, ונבחר בפעם היחידה בקריירה להשתתף במשחק האולסטאר של ה-NBA, עבר הורנסק ב לפילדלפיה 76' לצידם של טים פרי ואנדרו לאנג תמורת צ'ארלס בארקלי שעבר לפיניקס. בעונתו הראשונה בפילדלפיה קלע הורנסק 19.1 נקודות למשחק, שני בקבוצתו רק להרסי הוקינס, אולם פילדפיה סיימה את העונה כאחת הקבוצות החלשות בליגה עם 26 ניצחונות בלבד מול 56 הפסדים. 

באמצע עונתו השנייה בפילדלפיה, עונת , עבר הורנסק בטרייד ליוטה ג'אז לצידו של שון גרין, בתמורה לג'ף מלון שעבר לפילדלפיה. ביוטה הפך הורנסק עד מהרה לאופציה השלישית בהתקפת הקבוצה מאחורי ג'ון סטוקטון וקארל מלון, היה לבורג חשוב בהרכב שהעפיל לשתי סדרות גמר רצופות ( ו-) בהן הפסידו לשיקגו בולס בהנהגתו של מייקל ג'ורדן, והיה פעמיים לאלוף תחרות השלשות.

קריירת כמאמן
בשנת 2011, לאחר התפטרותם של ג'רי סלואן, מאמנה של יוטה ג'אז, ועוזרו פיל ג'ונסון מונה טיירון קובין למאמן הקבוצה והורנסק מונה לעוזרו. הוא שימש בתפקיד שנתיים בטרם קיבל על עצמו את עמדת המאמן הראשי בפיניקס סאנס. 

בעונה שטרם מינויו של הורנסק למאמנה של הקבוצה, סיימה פיניקס במאזן של 25 ניצחונות מול 57 הפסדים והייתה מהקבוצות החלשות בליגה. לפני פתיחת העונה עזב את הקבוצה הסנטר הפותח מרצ'ין גורטאט ופרשנים צפו כי פיניקס תהיה מהקבוצות החלשות בליגה גם בעונה זו. הורנסק הנחיל בקבוצתו סגנון המבוסס על ריצה מהירה להתקפה וזריקת שלשות. תחתיו פרץ גוראן דרגיץ' ונבחר לשחקן המשתפר של העונה ב-NBA פיניקס הייתה להפתעת העונה, פספסה אך במעט את ההעפלה למשחקי הפלייאוף והורנסק סיים שני רק לגרג פופוביץ' בהצבעה למאמן השנה ב-NBA. ב-1 בפברואר 2016 פוטר הורנסק מתפקידו כמאמן פיניקס, לאחר כשנתיים וחצי בתפקיד.

ב-2 ביוני 2016 מונה למאמנה הראשי של קבוצת ניו יורק ניקס. ב-12 באפריל 2018 פוטר מתפקידו בסיום העונה הסדירה.

סטטיסטיקות קריירה

כשחקן

עונה סדירה

בפלייאוף

כמאמן

קישורים חיצוניים

הערות שוליים

כדורסלנים אמריקאים
מאמני כדורסל אמריקאים
כדורסלני פיניקס סאנס
כדורסלני פילדלפיה 76'
כדורסלני יוטה ג'אז
מאמני פיניקס סאנס
מאמני ניו יורק ניקס
כדורסלני אוניברסיטת המדינה של איווה
משתתפי משחק האולסטאר של ה-NBA
זוכי תחרות השלשות של ה-NBA
כדורסלנים ב-NBA שגופייתם הופרשה
בחירות דראפט של פיניקס סאנס
אילינוי: כדורסלנים
בוגרי אוניברסיטת המדינה של איווה
אמריקאים שנולדו ב-1963